-bob. Favqulodda vaziyatlar vazirligi va mahalliy ijroiya hokimiyati organlarining aholini tayyorlash sohasidagi vakolatlari

|
-bob. Favqulodda vaziyatlar vazirligi va mahalliy ijroiya hokimiyati organlarining aholini tayyorlash sohasidagi vakolatlari
|
bet | 6/9 | Sana | 14.02.2024 | Hajmi | 36,72 Kb. | | #156703 |
Bog'liq AHOLINI FAVQULODDA VAZIYATLARDA5-bob. Favqulodda vaziyatlar vazirligi va mahalliy ijroiya hokimiyati organlarining aholini tayyorlash sohasidagi vakolatlari
10. Favqulodda vaziyatlar vazirligi aholini tayyorlash sohasida maxsus vakolatli davlat organi hisoblanadi.
Favqulodda vaziyatlar vazirligi aholini tayyorlash sohasida:
tashkiliy-metodik rahbarlikni amalga oshiradi, tadbirlarni muvofiqlashtiradi va nazorat qiladi;
tashkiliy ko‘rsatmalar va o‘quv dasturlarini ishlab chiqadi va kelishadi;
o‘quv mashqlari, mashg‘ulotlari va boshqa tadbirlarni tashkil etadi va o‘tkazadi;
zamonaviy axborot-kommunikatsiya texnologiyalarini joriy qiladi va keng foydalanilishini tashkil etadi;
tizimidagi aholini tayyorlashga ixtisoslashtirilgan muassasalarning tinglovchilar bilan jamlash rejalarini tegishli davr uchun shakllantiradi va tasdiqlash uchun O‘zbekiston Respublikasi Fuqaro muhofazasi boshlig‘iga kiritadi.
11. Mahalliy ijroiya hokimiyati organlari aholini tayyorlash sohasida:
ishlab chiqarish va xizmat ko‘rsatish sohalarida band bo‘lmagan aholini, shu jumladan jismoniy imkoniyati cheklangan shaxslarni, shuningdek, tizimidagi tashkilotlarning rahbarlari ishchi va xizmatchilarini tayyorlash tadbirlarini tashkil etadi va nazorat qiladi;
o‘quv-amaliy tadbirlarni tashkil etadi va o‘tkazadi, ularga mahalliy aholi jalb etilishini ta’minlaydi;
o‘quv-metodik va targ‘ibot materiallari chop etilishini hamda ishlab chiqarish va xizmat ko‘rsatish sohalarida band bo‘lmagan aholiga tarqatilishini tashkil etadi;
mahalliy aholini favqulodda vaziyatlar xavfi to‘g‘risidagi tegishli axborot va ma’lumotlar bilan ta’minlaydi.
6-bob. Davlat boshqaruvi organlari va boshqa tashkilotlarning aholini tayyorlash sohasida majburiyatlari
12. Davlat boshqaruvi organlari va boshqa tashkilotlar aholini tayyorlash sohasida:
rahbarlar, mas’ul mutaxassislar, qutqaruv tuzilmalari va fuqaro muhofazasi tuzilmalari boshliqlari belgilangan tartibda tayyorgarlikdan o‘tishini ta’minlaydi;
o‘quv mashqlari va mashg‘ulotlarga jalb etilgan rahbarlar, mas’ul mutaxassislar, qutqaruv tuzilmalari va fuqaro muhofazasi tuzilmalari a’zolari, xodimlar, ishchi va xizmatchilarning o‘rtacha ish haqi saqlanishini ta’minlaydi;
belgilangan dasturlar asosida qutqaruv tuzilmalari va fuqaro muhofazasi tuzilmalari a’zolari, xodimlari, ishchi va xizmatchilarini o‘qitadi hamda favqulodda vaziyatlar sharoitida harakat qilishga shay bo‘lish darajasidagi bilim va ko‘nikmalarga ega bo‘lishlarini ta’minlaydi;
o‘quv jarayonini tashkil etishda zamonaviy o‘quv-moddiy baza (o‘quv xonasi, zarur ko‘rgazmali o‘quv qurollari va darsliklar) bilan ta’minlaydi;
qayta tayyorgarlik va malaka oshirish o‘quv kurslarida tayyorgarlikdan o‘tishi lozim bo‘lgan rahbarlar, mas’ul mutaxassislar, qutqaruv tuzilmalari va fuqaro muhofazasi tuzilmalari boshliqlari ro‘yxatini Favqulodda vaziyatlar vazirligiga taqdim etadi.
|
|
Bosh sahifa
Aloqalar
Bosh sahifa
-bob. Favqulodda vaziyatlar vazirligi va mahalliy ijroiya hokimiyati organlarining aholini tayyorlash sohasidagi vakolatlari
|